Telo ako posilňovňa pre ženy - Lauren, Mark; Clark, Joshua (Timy Bratislava, 2014)
T Fenomenálna kniha o cvičení s vlastným telom už aj pre ženy!
Čo vám bráni v tom, aby ste mali také telo, aké chcete?
"Po rozhovoroch so ženami celej krajiny o ich cieľoch vo fitnese a o ich cvičebných praktikách sa mi zdá, že jednou z najväčších prekážok mať štíhle a pevné telo je pre ne zdráhanie zamerať sa na vlastné potreby. Pokiaľ ide o rodinu a/alebo kariéru, veľa žien je teraz oveľa viac vyťažených ako kedykoľvek predtým. Tak sa sústredili na iných, že majú málo času pre seba.
Iróniou je podľa mňa najmä toto: Dávať tak veľa zo seba ľuďom naokolo môže ženám ich život skôr skomplikovať ako zjednodušiť. Určite to platí najmä v prípade vášho dlhodobého zdravotného stavu. Pozrite sa na to takto: Naozaj chcete, aby vás vaši milovaní nenavštevovali doma, ale v nemocnici? Chcete, aby vás vaši vnuci poznali iba ako starú mamu sediacu v kolieskovom kresle? Keď sa zameriavate na iných na úkor vlastného zdravia, je to ako nekonečne sa opakujúca hra bez konca, v ktorej nikto nevyhráva. Svoj čas a energiu míňate starostlivosťou venovanou iným, tí však budú musieť neskôr venovať svoj čas a energiu staraniu sa o vás. Vy ste si limitovali svoj životný potenciál preto, aby oni mohli pokojne žiť, ale keď príde ich čas, aj oni narazia na podobný limit ľ nebudú sa starať len o ďalšiu generáciu, ale aj o vás.
Hoci neexistuje žiaden prameň mladosti, cvičenie opakovane dokazuje, že má k nemu najbližšie. Posilňovaním a zoštíhľovaním si dláždite cestu pre jasnejšiu a istejšiu budúcnosť všetkých okolo vás. Nestarajte iba o ich šťastie, starajte sa aj o svoje."
Keywords: šport